สวัสดีครับ ผมอยากทราบว่ามีตุ่มสีออกขาวๆเหลืองๆขึ้นที่หนังหุ้มอันฑะครับถ้าไม่บีบจะไม่เจ็บ ถ้าฝืนบีบก็จะเจ็บ มีอาการคันรอบๆล้างแต่ไม่บ่อยครับอยากทราบว่ามีวิธีรักษาไหมแล้ว รักษากับทางด้านไหนครับ ผิดหนังรักษาได้ไหม
สวัสดีค่ะ ตุ่มที่บริเวณถุงอัณฑะอาจมีสาเหตุได้จาก1.เริมที่อวัยวะเพศ - มาด้วยตุ่มน้ำ อาจจะเป็นๆหายๆมาแล้วหลายครั้ง เวลาตุ่มน้ำแตกออกจะมีอาการแสบ เป็นโรคติดต่อทางเพศสัมพันธ์หรือการสัมผัส2.หูดเช่นหูดหงอนไก่ หูดข้าวสุก - จะมีลักษณะจำเพาะ เป็นโรคติดต่อทางเพศสัมพันธ์หรือการสัมผัสเช่นกัน3.รูขุมขนอักเสบ - จะเจ็บได้เล็กน้อย ถ้าเป็นใหญ่มากอาจมีตุ่มหนอง4.ผื่นผิวหนังอักเสบจากการแพ้หรือการสัมผัส -มักมีอาการคันร่วมด้วย และมีประวัติสัมผัสสบู่หรือน้ำหอมแนะนำพบแพทย์ทั่วไปก่อนก็ได้เพื่อประเมินเบื้องต้น หากแพทย์ไม่แน่ใจการวินิจฉัยอาจส่งต่อผู้เชี่ยวชาญเช่นแพทย์ผิวหนังต่อไปการดูแลตัวเองเบื้องต้น ไม่ไปแกะตุ่มเอง หลีกเลี่ยงการมีเพศสัมพันธ์ไปก่อน ยังไม่ควรเอายาอะไรมาทาเพราะยังไม่ทราบว่าเป็นอะไร รักษาความสะอาดบริเวณอวัยวะเพศด้วยการล้างน้ำเปล่า หลีกเลี่ยงการใช้สบู่ควรรีบไปพบแพทย์หากตุ่มมีขนาดใหญ่ขึ้น บวม แดง เจ็บ หรือลุกลามไปที่อื่นๆ มีปัสสาวะแสบขัดหรือหนองไหลจากอวัยวะเพศร่วมด้วย